मैंने शादी के बाद भी काम जारी रखा, पत्नी को थोड़ी कुर्बानियां तो देनी पड़ती हैं
Veteran Actress Hema Malini Talks About Actress Career After Marriage  पीटीआई से बातचीत के दौरान हेमा से सवाल किया गया कि एक दौर था आपके वक्त में शादी के बाद एक्ट्रेसेस के करियर पर फुल स्टॉप लग जाता था। लेकिन अब थोड़ा बहुत बदलाव आ गया
एक्ट्रेस और मथुरा सांसद हेमा मालिनी ने हाल ही एक इंटरव्यू के दौरान कहा कि शायद आजकल की एक्ट्रेसेस उन्हें फॉलो करती हैं, क्योंकि उन्होंने भी शादी के बाद फिल्मों में काम करना जारी रखा। इतना ही हेमा ने कहा कि एक्ट्रेसेस को शादी के तुरंत बाद बच्चे नहीं करने चाहिए।
मैंने काम से कभी ब्रेक नहीं लिया- हेमा 
पीटीआई से बातचीत के दौरान हेमा से सवाल किया गया कि एक दौर था आपके वक्त में शादी के बाद एक्ट्रेसेस के करियर पर फुल स्टॉप लग जाता था। लेकिन अब थोड़ा बहुत बदलाव आ गया है। दीपिका से लेकर आलिया भट्ट, कटरीना कैफ तक शादी के बाद भी कई एक्ट्रेसेस ने शादी के बाद भी अच्छी फिल्में कर रही हैं। तो इंडस्ट्री के इस बदलाव पर आप क्या कहेंगी?
इसपर हेमा ने कहा- मैं इस बात से इत्तेफाक नहीं रखती हूं। क्योंकि मैंने तो शादी के बाद भी काम करना बंद नहीं किया। मेरी सादी हुई, इसके बावजूद मैंने लगातार फिल्मों में काम किया। मैंने कभी भी काम से ब्रेक लेने के बारे में नहीं सोचा। हेमा ने आगे हंसते हुए कहा- ‘शायद मुझे देखकर सब लोग फॉलो कर रहे हैं।’
पत्नी को शादी के तुरंत बाद बच्चा नहीं करना चाहिए
हेमा ने आगे कहा- आज के समय में पति को भी समझना है कि जिस लड़की के साथ शादी हुई है, वो बहुत टैलेंटेड है और लोग उसे पर्दे पर देखना पसंद करते हैं। लेकिन शादी के बाद पत्नी को थोड़ी सी कुर्बानियां तो देनी ही पड़ती हैं।
पत्नी बनकर वो तुरंत ही बच्चा पैदा नहीं कर सकती, वर्ना उसे ब्रेक लेना पड़ जाता है। अगर आप उम्र के ऐसे पड़ाव पर हैं, जहां आप काम करने के लिए तैयार है, तो फिर काम जरूर करना चाहिए। फिल्म के प्रोड्यूसर आपको मोटी फीस देकर साइन करने के लिए तैयार है, अगर आपके काम करने का जुनून है।